AIŠKINAMASIS RAŠTAS

Dėl Molėtų rajono savivaldybės tarybos 2018 m. kovo 29 d. sprendimo Nr. B1-84 „Dėl Molėtų rajono savivaldybės kreipimosi dėl socialinės paramos mokiniams tvarkos, Molėtų rajono mokinių nemokamo maitinimo mokyklose tvarkos, Paramos mokinio reikmenims įsigyti tvarkos aprašų patvirtinimo“ pakeitimo

1. Parengto tarybos sprendimo projekto tikslai ir uždaviniai:

Parengto Molėtų rajono savivaldybės tarybos sprendimo projekto „Dėl Molėtų rajono savivaldybės kreipimosi dėl socialinės paramos mokiniams tvarkos, Molėtų rajono mokinių nemokamo maitinimo mokyklose tvarkos ir Paramos mokinio reikmenims įsigyti tvarkos aprašų patvirtinimo” pakeitimo” tikslas – patvirtinti pakeistą papildytą Molėtų rajono savivaldybės kreipimosi dėl socialinės paramos mokiniams tvarkos aprašą.

 Lietuvos Respublikos socialinės paramos įstatymo 5 straipsnio 3 dalyje įteisinta nuostata mokiniams, kurie mokosi pagal priešmokyklinio ugdymo programą ar pagal pradinio ugdymo programą pirmoje ir antroje klasėje šio įstatymo 1 dalyje nustatyta tvarka nevertinant pajamų. Mokyklos, kurioje išvardinti mokiniai mokosi, administracija iki kiekvienų kalendorinių metų rugpjūčio 20 dienos sudaro, patvirtina ir pateikia sąrašus savivaldybės Socialinės paramos skyriui. Jeigu tėvai, globėjai ar kiti bendrai gyvenantys asmenys informuoja mokyklą, kad šios paramos poreikio nėra arba, atsisakius šios paramos, atsirado poreikis ją gauti, mokykla informuoja Socialinės paramos skyrių nurodytu būdu.

 2 .Siūlomos teisinio reguliavimo nuostatos:

 Molėtų rajono savivaldybės kreipimosi dėl socialinės paramos mokiniams tvarkos apraše siūlome papildyti 5 punktą nauju 5.3 papunkčiu, 10 punktą – nauju 10.1 papunkčiu, 18 punktą – nauju 18.1 papunkčiu.

 3. Laukiami rezultatai:

 Mokiniams socialinės paramos teikimas organizuojamas pagal siūlomus pakeitimus Molėtų rajono savivaldybės kreipimosi dėl socialinės paramos mokiniams tvarkos apraše.

 4. Lėšų poreikis ir jų šaltiniai:

 Lėšų poreikio nėra

 5. Kiti sprendimui priimti reikalingi pagrindimai, skaičiavimai ar paaiškinimai.